عطات النيابة العامة بمدينة “ريجّو إيميليا” ، أوامرها بإيقاف ثلاثيني إيطالي ، ثبتات التحريات التورط ديالو فمقتل مهاجر مغربي ، نهار 5 شتنبر الي فات. بعدما مات المهاجر المهاجر المغربي المدعو ب” يونس أبو الوفا الإدريسي” وكبلغ قيد حياتو 37 عام ، فظروف غامضة ، فاش كان رهن الإعتقال الإحتياطي بمقر “الكربنييري” ببلدة “كوريجّو” بنواحي “ريجّو إيميليا” ، بتهمة مقاومة عناصر الأمن وعرقلة سير مرفق عمومي ، وملي كانو بغاو يديوه للمحكمة، حس المهاجر المغربي بألم كبير استدعى نقلو للسبيطار بمدينة “ريجو إيميليا”، وبعد دقائق قليلة مات فالسبيطار. وبعد دارو للجثة ديالو التشريح الطبي ، إكتاشفو أنه كلا ضربة قاسحة فراسو وفتحو تحقيق ، وبعد أشهر ديال التحريات كشفو المحققين بالرجوع لتسجيلات كاميرات المراقبة وبالإستماع لبعض الشهود ، إلى أن الضحية كان دابز مع بعض الأشخاص فبلدة “كوريجّو” ، وضربة فية ضربة فيك ، ناض غفلو واحد ببونية لوجهو طيحاتو للأرض ، السبب الي جعل راسو يتخبط بجهد . 
طارو على ثلاثيني طالياني قتل مهاجر مغربي